**INFORMACIJA APIE PRAŠYMUS AR SKUNDUS TEIKIANČIŲ ASMENŲ ASMENS DUOMENŲ TVARKYMĄ**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3, LT-01120 Vilnius, tel. (8 5) 272 57 58, el. paštas: apva@apva.lt

Duomenų apsaugos pareigūno kontaktiniai duomenys: tel. (8 5) 278 72 48, el. paštas: dap@apva.lt, adresas Labdarių g. 3, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje [www.apva.lt](http://www.apva.lt) skiltyje „Asmens duomenų apsauga“.

**2. Asmens duomenų tvarkymo tikslas**

Asmens duomenys tvarkomi prašymo ar skundo nagrinėjimo bei atsakymo į jį pateikimo tikslu.

**3. Asmens duomenų tvarkymo teisinis pagrindas**

Agentūra asmens duomenis tvarko vadovaudamasi Lietuvos Respublikos viešojo administravimo įstatymu, Prašymų ir skundų nagrinėjimo ir asmenų aptarnavimo viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“ bei vykdydama pavestas viešosios valdžios funkcijas (Reglamento 6 straipsnio 1 dalies c, e punktai).

**4. Tvarkomi asmens duomenys**

Agentūra tvarko šiuos Jūsų asmens duomenis:

- identifikaciniai duomenys (vardas, pavardė, asmens kodas ir pan.);

- kontaktiniai duomenys (gyvenamosios vietos adresas, telefono ryšio numeris, elektroninio pašto adresas ir pan.);

- prašymo, skundo, kreipimosi nagrinėjimo metu gauti duomenys;

- kiti besikreipiančio asmens pateikti duomenys.

Tam, kad Agentūra galėtų išnagrinėti prašymą ar skundą, turite pateikti duomenis, nurodytus Prašymų ir skundų nagrinėjimo ir asmenų aptarnavimo viešojo administravimo subjektuose taisyklių, patvirtintų Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl patvirtinimo“ 14 punkte, t. y. vardą, pavardę ir kontaktinius duomenis.

Maloniai prašome kreipiantis į Agentūrą pateikti tik tiek asmeninės informacijos, kiek yra būtina prašymo ar skundo išnagrinėjimui bei atsakymo pateikimui ir neteikti perteklinės, su prašymu ar skundu nesusijusios informacijos.

**5. Asmens duomenų šaltiniai**

Agentūra tvarko Jūsų asmens duomenis, kuriuos Jūs pateikiate teikdami prašymą ar skundą. Prašymo ar skundo nagrinėjimo metu gali būti renkami papildomi duomenys, kurie yra būtini atsakymo parengimui (pvz. kreipiamasi į kompetentingas institucijas, renkami iš viešai prieinamų šaltinių).

**6.** **Asmens duomenų gavėjai**

Jūsų asmens duomenis Agentūra gali perduoti kompetentingoms valstybės institucijoms (nustačius, kad prašymo ar skundo nagrinėjimas nepriklauso Agentūros kompetencijai), teisėsaugos įstaigoms, laikantis teisės aktuose nustatytų reikalavimų, Agentūros pasitelktiems duomenų tvarkytojams.

**7. Asmens duomenų saugojimo laikotarpis**

Pateikti asmens duomenys saugomi vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“.

Asmens duomenys gali būti saugomi ilgiau, jei tai būtina pagal teisės aktus ar ginčo, skundo išsprendimui.

**8. Duomenų subjektų teisės**

Informuojame Jus, kad turite šias teises:

- būti informuotu apie Jūsų asmens duomenų tvarkymą Agentūroje;

- prašyti susipažinti su Agentūros tvarkomais Jūsų asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su Jumis susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas L. Sapiegos g. 17, LT-10312 Vilnius, tel. 8 5 271 2804, el. paštas: ada@ada.lt), jei su Jumis susiję asmens duomenys yra tvarkomi pažeidžiant Reglamentą ar kitų teisės aktų nuostatas.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje [www.apva.lt](http://www.apva.lt)

\_\_\_\_\_\_\_\_\_\_\_